**Δελτίο Τύπου**

**1oς Διαγωνισμός Δημιουργικής & Πολιτιστικής Καινοτομίας**

Ο Σύνδεσμος Δήμων Νότιας Αττικής ([ΣυΔΝΑ](https://www.sydna.gr/)) και η δράση υποστήριξης Νεοφυούς Επιχειρηματικότητας [Sydna-Startups](https://sydna-startups.gr) διοργανώνουν τον 1ο **Διαγωνισμό Δημιουργικής & Πολιτιστικής Καινοτομίας o οποίος αποτελεί μια πρωτοποριακή δράση για την περιοχή και θέτει ως βασικούς άξονες τη σύνδεση της Νεοφυούς Επιχειρηματικότητας με την πολιτιστική δημιουργία, την τεχνολογία και την καινοτομία. Ο διαγωνισμός καινοτομίας επιδιώκει επίσης να αναδείξει έργα που ενσωματώνουν πολιτιστική κληρονομιά, ψηφιακές εφαρμογές, βιώσιμες πρακτικές και εμπειρίες τοπικού χαρακτήρα για τη δημιουργία αξίας και κοινωνικής συνοχής.**

**Η πρόσκληση απευθύνεται σε νεοφυείς επιχειρήσεις (startups) με έδρα ή δραστηριότητα στη Νότια Αττική, σε μικρομεσαίες και κοινωνικές επιχειρήσεις που αναπτύσσουν νέες υπηρεσίες ή πολιτιστικά προϊόντα, καθώς και σε φυσικά πρόσωπα με πρωτότυπες επιχειρηματικές ιδέες στους τομείς της Δημιουργικής και Πολιτιστικής Οικονομίας και του Βιώσιμου Τουρισμού. Οι προτάσεις μπορούν να αφορούν θεματικές ενότητες όπως ο Ψηφιακός Πολιτισμός και οι Δημιουργικές Τεχνολογίες, η Κληρονομιά και η Πολιτιστική Ανάδειξη, ο Τουρισμός και η Πολιτιστική Εμπειρία, η Δημιουργική Οικονομία και τα Καινοτόμα Πολιτιστικά Επαγγέλματα, καθώς και η Πράσινη Πολιτιστική Καινοτομία.**

**Η περίοδος υποβολής αιτήσεων διαρκεί από τις 13 Οκτωβρίου έως τις 13 Δεκεμβρίου 2025 μέσω της** [ιστοσελίδας](https://sydna-startups.gr/1os-diagonismos-dimioyrgikis-k-politistikis-kainotomias/) **του προγράμματος. Ακολουθεί η φάση αξιολόγησης και επιλογής των δέκα φιναλίστ, οι οποίοι θα συμμετάσχουν στο προπαρασκευαστικό εργαστήριο επιχειρηματικής ανάπτυξης και καθοδήγησης με ειδικούς της αγοράς. Η τελική παρουσίαση και απονομή των βραβείων θα πραγματοποιηθεί στις 14 Ιανουαρίου 2026 το απόγευμα στο Ίδρυμα Ευγενίδου στην Αθήνα.**

**Οι διακριθέντες θα λάβουν χρηματικά βραβεία — 2.000 € για το πρώτο βραβείο, 1.000 € για το δεύτερο και δωροεπιταγή αξίας 500 € για το τρίτο — καθώς και πρόσβαση σε θερμοκοιτίδες, mentoring, δικτύωση με επενδυτές και προβολή μέσω των καναλιών επικοινωνίας του** [Sydna-Startups](https://sydna-startups.gr)**. Παράλληλα, όλοι οι φιναλίστ θα ενταχθούν στο ευρύτερο οικοσύστημα καινοτομίας του προγράμματος, αποκτώντας υποστήριξη για την περαιτέρω ανάπτυξη των ιδεών τους.**

**Οι ενδιαφερόμενοι μπορούν να ενημερωθούν αναλυτικά και να υποβάλουν την αίτησή τους στην επίσημη ιστοσελίδα του προγράμματος:** [**https://sydna-startups.gr/1os-diagonismos-dimioyrgikis-k-politistikis-kainotomias/**](https://sydna-startups.gr/1os-diagonismos-dimioyrgikis-k-politistikis-kainotomias/)